b'\n_START_ARTICLE_\nKrajevna skupnost Bizeljsko\n_START_SECTION_\nIme\n_START_PARAGRAPH_\nPokrajina in kasneje kraj naj bi dobila ime po gradu Vysell. Ime se naj bi razvilo v 12. stoletju. Prva omemba kraja je iz 13. stoletja. V nem\xc5\xa1kem jeziku se je oblikovalo ime Wisell, ki so ga doma\xc4\x8dini slovenili v Bizelj in kasneje v Bizeljsko. Ime za kraj Bizeljsko se uveljavi \xc5\xa1ele v 20. stoletju z zdru\xc5\xbeitvijo nekdanjih naselji Zgornja in Spodnja Su\xc5\xa1ica.\n_START_SECTION_\nZgodovina\n_START_PARAGRAPH_\nPredhodnica dana\xc5\xa1nje krajevne skupnosti je ob\xc4\x8dine Bizeljsko, ki je bila ustanovljena leta 1849. Kot ob\xc4\x8dina je Bizeljsko z vmesnimi prekinitvami obstajalo vse do leta 1955, ko je bilo priklju\xc4\x8deno ob\xc4\x8dini Bre\xc5\xbeice. V sedemdesetih letih 20. stoletja je bila ustanovljena krajevna skupnost, ki obstaja vse do danes._NEWLINE_Ob\xc4\x8dina je bila ustanovljena leta 1849 in je bo ob svojem nastanku spadala v de\xc5\xbeelo \xc5\xa0tajersko. Ob\xc4\x8dina je bila del okrajnega glavarstva Bre\xc5\xbeice v Mariborskem okro\xc5\xbeju. \xc2\xa0_NEWLINE_Ob\xc4\x8dina je leta 1910 obsegala 30,66 km2 oziroma 15% okraja Bre\xc5\xbeice. Po popisu prebivalstva iz leta 1869 v ob\xc4\x8dini \xc5\xbeivelo 3147 prebivalcev, od tega je bilo 1062 \xc5\xbeensk in 1545 mo\xc5\xa1kih. To je predstavljalo 18,9% vsega prebivalstva bre\xc5\xbei\xc5\xa1kega okraja._NEWLINE_leta 1900 so v ob\xc4\x8dini delovali po\xc5\xa1ta v Zg. Su\xc5\xa1ici, po\xc5\xa1tna nabiralnica v Stari vasi, dve babici ter gasilsko dru\xc5\xa1tvo. Ob\xc4\x8dina je imela tudi \xc5\xa1tiri oro\xc5\xbenike v Sp. Su\xc5\xa1ici. V Ore\xc5\xa1jem je delovala ljudska \xc5\xa1ola z enim razredom, Zg. Su\xc5\xa1ici pa s \xc5\xa1tirimi. V spodnji Su\xc5\xa1ici je bila tudi pribitna in gospodarska zadruga. Leta 1910 je ob\xc4\x8dina dobila \xc5\xa1e svojega zdravnika v Zg. Su\xc5\xa1ici, ustanovljeno je bilo Kmetijsko fililano dru\xc5\xa1tvo ter v Ore\xc5\xa1ju \xc5\xa1e en razred ljudske \xc5\xa1ole._NEWLINE_Po prvi svetovni vojni ob\xc4\x8dina nadaljuje z obstojem. Leta 1921 je ob\xc4\x8dina skupaj z bre\xc5\xbei\xc5\xa1kim srezom v ljubljansko oblast. Prve volitve so v bizeljski ob\xc4\x8dini izvedli spomladi 1921. Izvolili so 24 odbornikov. Ob\xc4\x8dinski zbor so volili \xc5\xa1e leta 1924 in 1927. Leta 1929 je bil ob\xc4\x8dinski zbor razpu\xc5\xa1\xc4\x8den in na njihovo mesto je veliki \xc5\xbeupan ljubljanske pokrajine imenoval nove odbornike. Tak\xc5\xa1na sestava je ostala do leta 1931, ko se ponovno uvede voljeno zastopstvo. Sede\xc5\xbe ob\xc4\x8dine je v novi dr\xc5\xbeavi ostal v Zgornji Su\xc5\xa1ici. Poleg sede\xc5\xbea je bila tam stacionarna \xc5\xa1e po\xc5\xa1ta, \xc5\xbeandarmerijska postaja, sede\xc5\xbe zdravstvenega okoli\xc5\xa1a, narodna \xc5\xa1ola s 6 oddelki. Narodne \xc5\xa1ole so bile \xc5\xa1e v Ore\xc5\xa1jem z enim oddelkom in v Stari vasi s tremi oddelki._NEWLINE_V drugo svetovno vojno je ob\xc4\x8dina stopila 11. aprila 1941. Na ta dan je nem\xc5\xa1ka vojska zasedla ob\xc4\x8dino in vpeljala voja\xc5\xa1ko upravo. V tem \xc4\x8dasu je vojska zasegala oro\xc5\xbeje in voja\xc5\xa1ko opremo, ki jo je za seboj pustila jugoslovanska vojska. 14. aprila je bila vpeljana civilna uprava za Spodnjo \xc5\xa0tajersko. Ob vpeljavi nove uprave je bilo razre\xc5\xa1eno dotedanje vodstvo ob\xc4\x8dine. Na njihovo mesto je politi\xc4\x8dni komisar okraja Bre\xc5\xbeice nastavil nove \xc5\xbeupane, ki so bili lojalni okupacijski oblasti. Na Bizeljskem je tako postal \xc5\xbeupan Georg Druschkovitsch. Upravni jezik je postala Nem\xc5\xa1\xc4\x8dina. Potekalo je tudi preimenovanje naselji, tako je se je Bizeljsko preimenovalo v nem\xc5\xa1ki Wisell. \xc2\xa0Nem\xc5\xa1ka okupacijska oblast je 11. novembra 1941 za\xc4\x8dela z izseljevanjem ob\xc4\x8dine. Iz ob\xc4\x8dine so izselili 3011 ljudi. Po izselitvi slovenskega prebivalstva je decembra 1941 pri\xc5\xa1lo 370 Nemcev iz Besarabije. Z njihovim prihodom je so\xc4\x8dasno potekala tudi reorganizacija ob\xc4\x8dinske uprave. Organizirali so tako imenovane glavne ob\xc4\x8dine. Nekdanjo ob\xc4\x8dino Bizeljsko so zdru\xc5\xbeili z ob\xc4\x8dino \xc5\xbdupelevec in tako ustanovili veliko ob\xc4\x8dino Wisell (Bizeljsko).\xc2\xa0_NEWLINE_Po vojni se je oblikoval Krajevni Ljudski odbor Bizeljsko. Krajevni odbor je deloval v tak\xc5\xa1ni obliki do leta 1952, ko je bila ponovno ustanovljena ob\xc4\x8dina Bizeljsko. Sede\xc5\xbe ob\xc4\x8dine je bil v Zgornji Su\xc5\xa1ici. Ob\xc4\x8dina je bila del okraja Kr\xc5\xa1ko. Leta 1955 je ob\xc4\x8dina prenehala delovati in je bila vklju\xc4\x8dena v ob\xc4\x8dino Bre\xc5\xbeice. Z uvedbo samoupravljanja leta 1974 se na obmo\xc4\x8dju nekdanje bizeljske ob\xc4\x8dine ustanovi krajevna skupnost Bizeljsko._NEWLINE_V samostojni Sloveniji je leta 1994 na Bizeljskem potekal referendum od ustanovitvi samostojne ob\xc4\x8dine. Volivci se takrat niso odlo\xc4\x8dili za lastno ob\xc4\x8dino. Ve\xc4\x8dina (55,7%) je glasovala proti. Za je glasovalo 41,7%. Bizeljsko je po tem referendumu ostalo v sklopu ob\xc4\x8dine Bre\xc5\xbeice. Od osamosvojitve do danes je bilo sedem sestavov krajevne skupnosti. \xc5\xa0est sestavov je bilo izvoljenih na rednih lokalnih volitvah, zadnji sestav je bil izvoljen leta 2016 na izrednih lokalnih volitvah.\n_START_SECTION_\nDru\xc5\xa1tva\n_START_PARAGRAPH_\nV krajevni skupnosti delujejo Turisti\xc4\x8dno dru\xc5\xa1tvo, \xc2\xa0Lovska dru\xc5\xbeina, Dru\xc5\xa1tvo kme\xc4\x8dkih \xc5\xbeena, \xc5\xa0portno dru\xc5\xa1tvo, Dru\xc5\xa1tvo ljubiteljev motociklov Vrageci, Dru\xc5\xa1tvo vinogradnikov Bizeljsko, Dru\xc5\xa1tvo upokojencev, Dru\xc5\xa1tvo izgnancev Slovenije 1941-1945 ter dve pevski dru\xc5\xa1tvi Mo\xc5\xa1ki pevski zbor Bizeljsko in Ljudski pevci Bizeljsko. Aktivno delujeta dve prostovoljni gasilski dru\xc5\xa1tvi na Bizeljskem in v Stari vasi._NEWLINE_V \xc4\x8dasu Avstro-ogrske je na Bizeljskem delovalo gasilsko in kmetijsko dru\xc5\xa1tvo. Po prvi svetovni vojni je delovalo poleg gasilskega dru\xc5\xa1tva \xc5\xa1e prosvetno, pevsko, vinarsko, ve\xc4\x8d podru\xc5\xbenic Jadranske stra\xc5\xbee, pomladek Rde\xc4\x8dega kri\xc5\xbea, dve Strelski dru\xc5\xa1tvi, pevsko dru\xc5\xa1tvo in Sokoli Kraljevine Jugoslavije.'